La Strato de Tanja

La Strato de Tanja: Vivo en Rusio 1917-2017 estas la titolo de libro kiun verkis la finndevena sveda ĵurnalisto Kalle Kniivilä. La Esperanta versio de la libro aperis en 2017 ĉe Mondial. En la sama jaro la libro estis publikigita en la sveda kaj finna.

Kalle Kniivilä loĝis dum certa tempo en Sankt-Peterburgo kaj poste plurfoje vizitis ĝin. Li renkontiĝis kun homoj kiuj loĝis aŭ plu loĝas en la kvartalo, kie troviĝis apartamento de la Saviĉev-familio, pereinta dum la Sieĝo de Leningrado. Surbaze de pluraj intervjuoj kaj informoj, ĉerpitaj el studaĵoj de la rusiaj kaj eksterlandaj historiistoj li prezentas la historion de la Saviĉev-familio, ilia ĉirkaŭaĵo kaj kvartalo sur fono de la historio de Rusio en 1917-2017. 

 Enhavo 
La ĉapitroj de la libro estas la jenaj:
 La tago de la revolucio
 1917. La kolapso
 1927. Paŝo reen
 1937. La granda teroro
 1942. La sieĝo
 1957. Sputniko
 1967. La iama bona tempo
 1979. Afganio
 1987. Perestrojko
 1998. La bankroto
 2007. La bona nova tempo
 2017. Pasis cent jaroj
 Noto de la aŭtoro

 Bibliografiaj indikoj 
Kniivilä, K.: La Strato de Tanja: Vivo en Rusio 1917-2017. Mondial, Novjorko, 2017, 158 paĝoj, ISBN 9781595693556(eo) Stano Belov, Verko profesia, altnivela, unuflanka, La Balta Ondo,  la 16-an de februaro 2019.

 Eksteraj ligiloj 
  (inkluzivas sondosierojn — fragmentojn de intervjuoj)


 Katalogo de Libraro Ludovika

 Referencoj 

Kategorio:Historio de Sovetunio
Kategorio:Libroj pri la Dua Mondmilito
Kategorio:Sieĝo de Leningrado
Kategorio:Malfikciaj libroj
Kategorio:Sovetunio en verkoj